237 
kun 1 Prestwichia; til Gengeld giver en Lipara-Puppe 
ca. 50 Tetrastichus og et Dytisk-/Eg mange Prestwichia’er. 
Larvemorfologien er jo ukendt for de fleste Arters Ved- 
kommende, for dem vides kun, at de er klækkede af den 
og den Vært og intet andet; men man tager sikkert 
ikke Fejl i at antage, at Larverne til de mange klækkede 
Braconider har den samme Form og Bygning som f. Eks. 
Microgaster-Larven, der jo flere Gange er beskrevet i Lit- 
teraturen. Larven til Ichneumonen Hemiteles biannulatus 
kendes fra Nielsen og Siltalas Undersøgelse, den er en 
ganske normalt bygget Snyltehvepselarve, der ganske vist 
begynder campodeoidt. 
Indenfor de to førnævnte biologiske Grupper staar hen- 
holdsvis Agriotypus og de smaa Ægsnyltere (Prestwichia, 
Anagrus osv.) som de biologisk højest udviklede. Hel- 
digvis er netop Larvemorfologien kendt for disse Formers 
Vedkommende og viser sig at være afvigende fra den 
almindelige Larveskikkelse; mindst hos Agriofypus, hvor 
det er Baandspindingen, der præger 2. Larvestadies Hoved 
ved Tilstedeværelsen af det meget store Hypopharynx med 
den kraterlignende Spytkirtelaabning. 
Blandt Ægsnylterne er Afvigelserne større. Det er en 
vel kendt Sag, at de to Grupper, der indeholder lutter Æg- 
snyltere (Mymarider og Trichogramminer), hvor Udvik- 
lingsgangen er kendt, byder paa overraskende Larveformer, 
og det gælder jo forresten ogsaa andre Ægsnyltere (P/a- 
tygaster, Polyembryonierne m. fl). Den foran skildrede 
Udviklingsgang for Anagrus, Limnodytes, Prestwichia, 
Trichogramma osv. er typisk for disse Former, men der 
er 2 tydelig adskilte Formgrupper. Mymariderne og 
de andre Proctotruper har Larver med tydelige Mund- 
kroge og lange, bizarre Udvekster, medens Tricho- 
gramminerne gaar til den modsatte Side og simplifi- 
cerer deres ydre Habitus saa meget som muligt, til de 
bliver en ren Sek (Trichogramma, Prestwichia) og endog 
kan mangle. alle Mundlemmer. 
